Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3299

e) abban az esetben, ha egy elfogott légi-járműtől megkívánják, hogy leszálljon az átrepült területen, a leszállás céljára kijelölt repülőtér alkalmas legyen az érintett légi-jármű típus biztonságos leszállására. Megjegyzés. – Az ICAO tagállamok közgyűlésének 1984. május 10-én tartott 25. (rendkívüli) ülésén egyöntetűen elfogadott Nemzetközi Polgári Repülési Egyezmény 3 (b) cikkelye értelmében a Szerződő Államok elfogadták, hogy “minden államnak tartózkodnia kell a fegyverhasználattól, repülést folytató polgári légi-járművekkel szemben”. 1.2 A Szerződő Államoknak közzé kell tenniük a polgári légi-járművet elfogó légi-jármű részére kialakított szabványos manőverezési módszert. Az ilyen módszert úgy kell kidolgozni, hogy az elfogott légi-jármű számára ne jelentsen semmiféle veszélyt. Megjegyzés. – A manőverezési módszerre vonatkozó különleges ajánlásokat az „A” melléklet 3. pontja tartalmazza. 1.3 A Szerződő Államoknak biztosítaniuk kell, hogy ahol másodlagos radar vagy ADS-B rendelkezésre áll, ott azt használják fel a polgári légi-jármű azonosításához azokon a területeken, ahol elfogásnak lehetnek alávetve.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes